‘Oom Riaan ’n regte rolmodel’ | Nuus24
LAASTE OPGEDATEER: 2013-06-19, 06:50
Artikels gelees: 370
‘Oom Riaan ’n regte rolmodel’
Jho, wat ‘n skok was dit vir my toe ek vandag uitvind dat oom Riaan Cruywagen aftree.As ‘n 16-jarige seun was oom Riaan, ‘n regte rolmodel. Oom Riaan het vir my ma, my pa vir my, my broer en suster die nuus elke aand vertel. Nou gaan oom Riaan ons verlaat, wat ‘n verlies.Ek het nou die dag vir my sy outobiografie gekoop en WOW wat ‘n boek! Seker een van die beste! Ek sal regtig graag nog eendag vir oom Riaan onmoet!Baie dankie oom Riaan vir soveel jaar se nuus bring!Ons gaan oom mis!So voel (nog) Nuus24-lesers oor Riaan Cruywagen se uittrede...Theuns van Wyk: “Vorwaar ‘n hartseer oomblik wat met skok verneem moes word. Riaan gee betekenis aan die word ikoon. Riaan se gelyke sal nie gou gevind word nie.”Metilda Pretorius: “Ai, ons gaan jou mis, Haas Das!! Het jou ontmoet al van toentertyd en jy is voorwaar ’n legende. Sterkte en voorspoed vir jou en jou gesin. Snik, snik.”Adri Veldman De Beer: “Jis, dis ’n leeftyd! Ek gaan hom mis. Hy is al deel van ons huishouding vandag ek ’n kind was in laerskool. Nou is ek self ’n ma en jare later en my kinders het hom ook leer ken. Geniet dit. Die nuus gaan nie meer dieselfde wees sonder Riaan Cruywagen nie.”Lyn Wolvaardt: “Ons gaan jou mis. Maar dit is nou tyd om bietjie te rus en jou lewe te geniet.”Johan du Toit: “Lekker rus en dankie vir die voorreg om jou vir so lank as top-nuusaanbieder te kon beleef.”Mycivandermerwe van der Merwe: “Dankie oom Riaan, nou wat ek groot is waardeer ek dit dat jy vir ons op hoogte gehou het. Daar was dae wat ek gewens het jy wil net verdwyn, lekker lag ek nou, maar toe was ek kind en het my ouers ons gedwing om nuus te kyk. Pa het altyd gesê, jy gaan eendag nog dankie sê, maar hy het nie gesê vir wie nie... Sterkte en God se rykste seën op die res van oom se lewenspad.”Stéfan Beukes: “Nuus sal nooit weer dieselfde wees...”Cecile Kemp: “Kan nie indink hoe ons TV-kamer gaan wees sonder jou op ons skerm! Ons was werklik bevoorreg om jou vir soveel jare by ons te hê. Mooi en “heartfelt” wense dat jou aftreejare geseënd mag wees met goeie gesondheid, liefde, gemoedsrus en ook al die geluk wat jou en jou familie toekom vir die lekker “saamwees”. Mag God jou seën elke dag, ons gaan jou mis.Lorraine Viljoen: “Beste Riaan, dit was ‘n voorreg om vir so veel jare na jou te luister. Geniet die aftrede en mag daar vir jou en jou familie nog baie wonderlike jare wees om saam te geniet.” Tanya Marais: “Dis met groot skok wat ek die nuus van jou aftrede met die kantoor gedeel het! Alhoewel ek die laaste ruk nie meer veel nuus gekyk het nie, kan ek nie 'n lewe voorstel waarin jy nie op die kassie is nie! Ek is nou 28, so het met jou as nuusleser groot geword. Ek wens jou alle voorspoed en geluk toe met die rustige jare wat voorlê.. Geniet die aande saam met jou familie - uitgestrek op die bank in jou kamerjas en pantoffels! Alle voorspoed!” Gerhard Booysen: “Dat mens jou gaan mis na al die jare op die kassie is verseker geen geheim nie! Seën en voorspoed op jou nuwe lewenspad. Geniet die rus, vreugde en kwaliteit tyd wat jy nou saam met jou gesin kan spandeer terwyl jy terug dink aan al die komiese staaltjies van die 37 jaar. Gods rykste seën bid ons jou toe. Geniet elke oomblik van die aftrede Riaan, jy verdien elke sekonde daarvan.”Chani Rossouw: “Riaan, Jy is ‘n ikoon waarmee al my kinders groot geword het, die nuus sal nooit weer dieselfde wees nie! Geniet jou aftrede” Marina: “Riaan jy sal gemis word. Vir so lank was jy deel van ons huis se TV. Ons gun jou die rus. Baie. Dankie vir elke spitsvondige se ding na die nuus. Jy hey almal se lewe opgevrolik.”Charnelle Smeda en familie: “Dierbare Riaan, jy is langer op die kassie as wat van ons oud is. Ek was maar net 'n vae gedagte toe jy jou eerste bulletin lees. Ons het opgegroei met jou as aanbieder vir ons pragtige taal se nuus. Baie dankie vir al die jare wat jy en jou familie opgeoffer het om ons op hoogte te hou met wat in die land en wêreld aangaan. Ons sal baie na jou verlang, maar gun jou 'n rustige aftrede. God seën jou en jou familie ryklik.”Marlene Visser: “Welverdiende aftrede, Riaan. Ons gaan jou mooi Afrikaans mis.”Yolanda: “Riaan ons gaan jou verlang, jy is onse eie Chuck Norris. Alles van die beste met die toekoms.” Marina Wijne: “Ons gaan jou mis op die kassie, maar daar kom ’n tyd in ’n mens se lewe wanneer ons die briek moet aandraai en hokaai dis genoeg. Ek hoop jy geniet jou aftrede saam met jou familie, dit is baie belangrik. Maar onthou om af te tree beteken nie jy gaan nou heeldag sit en boek lees nie. Nee vergeet dit, dan gaan vroulief sê ag Pappa doen dit gou of gaan gou vir my winkel toe. Geniet dit en ek wens jou al die rustigheid toe want jy verdien dit.” Ross: “Baie dankie vir jou deelwees elke aand op die tv, Riaan. Jy is soos braaivleis en bier. ’n Groot deel van ons lewe saam met jou gespandeer. Jy is ’n ikoon vir Afrikaanssprekendes!” Word Gepubliseer!
405 keer gelees